जुलै २४


ठळक घटना आणि घडामोडी

पंधरावे शतक 
 १४८७ - नेदरलॅंड्सच्या लीयुवार्डेन शहरातील नागरिकांनी परदेशी बीयरवरील बंदीविरुद्ध आंदोलन सुरू केले.

सोळावे शतक 
 १५६७ - मेरी क्वीन ऑफ स्कॉट्स पदच्युत. १ वर्षाचा जेम्स सहावा स्कॉटलंडच्या राजेपदी.

अठरावे शतक 
 १७०१ - ऑंत्वान दिला मॉथ कॅडिलॅकने फोर्ट पॉन्ट्चारट्रेन ही दुकानवजा वसाहत स्थापन केली. याचेच पुढे डेट्रॉईट शहर झाले.

एकोणिसावे शतक 
 १८३२ - बेन्जामिन बॉनिव्हिलच्या नेतृत्वाखाली बैलगाड्यांचा पहिला तांडा वायोमिंगमधील घाट चढून रॉकी माउंटन्स पर्वतरांगेच्या पश्चिमेस पोचला. अमेरिकेच्या पश्चिमेकडील विकासातील ही महत्त्वाची घटना होती.
 १८४७ - आयोवातून १७ महिने पश्चिमेकडे वाटचाल केल्यावर ब्रिगहॅम यंग व १४८ इतर मोर्मोन व्यक्ती सॉल्ट लेक सिटी येथे पोचले.
 १८६६ - टेनेसी परत अमेरिकेत दाखल.

विसावे शतक 
 १९०१ - प्रसिद्ध अमेरिकन लेखक ओ. हेन्रीची बँकेतील पैश्यांच्या अपहाराबद्दलची ३ वर्षांची शिक्षा संपून सुटका.
 १९११ - हायराम बिंगहॅम तिसऱ्याने पेरूतील माचु पिच्चु हे प्राचीन कालीन इंका संस्कृतीचे शहर शोधले.
 १९१५ - ईस्टलॅंड हे प्रवासी जहाज शिकागो जवळ बुडाले. ८४५ मृत्युमुखी.
 १९२३ - लॉसेनचा तह. तुर्कस्तानची सीमा ठरवण्यात आली.
 १९३१ - पिट्सबर्ग येथे वृद्धाश्रमास आग. ४८ ठार.
 १९४३ - दुसरे महायुद्ध - दोस्त राष्ट्रांच्या विमानांनी जर्मनीतील हांबुर्ग शहरावर तुफान बॉम्बफेक सुरू केली.
 १९६५ - व्हियेतनाम युद्ध - उत्तर व्हियेतनामने अमेरिकेचे लढाउ विमान पाडले.
 १९६९ - सफल चांद्रमोहिमेनंतर अपोलो ११ हे अंतराळयान पॅसिफिक समुद्रात सुखरूप उतरले.
 १९७४ - वॉटरगेट कुभांड - अमेरिकेच्या सर्वोच्च न्यायालयानेने निकाल दिला की राष्ट्राध्यक्ष रिचर्ड निक्सनने स्वतःविरुद्धचा पुरावा अवैधरीत्या दडवून ठेवला होता.

एकविसावे शतक 
 २००१ - सिमिओन सॅक्स-कोबर्ग-गोथा बल्गेरियाच्या पंतप्रधानपदी.
 २००२ - आल्फ्रेड मॉइसियु आल्बेनियाच्या राष्ट्राध्यक्षपदी.
 २००५ - लान्स आर्मस्ट्रॉॅंगने आपली सातवी टुर दि फ्रांस ही सायकलशर्यत जिंकली.
 २०१४ - एर अल्जेरी फ्लाइट ५०१७ हे मॅकडोनेल डग्लस एमडी-८३ प्रकारचे विमान मालीमध्ये कोसळले. ११६ ठार.

जन्म 
 १७८६ - जोसेफ निकोलेट, फ्रेंच गणितज्ञ व शोधक.
 १८५१ - फ्रीडरिक शॉटकी, जर्मन गणितज्ञ.
 १८६७ - फ्रेट टेट, इंग्लिश क्रिकेट खेळाडू.
 १८९७ - आमेलिया इअरहार्ट, अमेरिकन वैमानिक.
 १९१७ - जॅक मोरोनी, ऑस्ट्रेलियन क्रिकेट खेळाडू.
 १९४५ - अझीम प्रेमजी, भारतीय उद्योगपती.
 १९४७ - झहीर अब्बास, पाकिस्तानी क्रिकेट खेळाडू.
 १९६३ - कार्ल मलोन, अमेरिकन बास्केटबॉल खेळाडू.
 १९६४ - बॅरी बॉन्ड्स, अमेरिकन बेसबॉल खेळाडू.
 १९६९ - जेनिफर लोपेझ, अमेरिकन गायिका.

मृत्यू 
 ११२९ - शिराकावा, जपानी सम्राट.
 १८६२ - मार्टिन व्हॅन ब्युरेन, अमेरिकेचा ८वा राष्ट्राध्यक्ष.
 १९७० - पीटर दि नरोन्हा, भारतीय उद्योगपती.
 १९८० - पीटर सेलर्स, ब्रिटीश अभिनेता.
 १९९६ - मोहम्मद फराह ऐदीद, सोमालियातील नेता.

प्रतिवार्षिक पालन 
 सिमोन बॉलिव्हार दिन - इक्वेडोर, व्हेनेझुएला.
 बाल दिन - व्हानुआतु.

बाह्य दुवे

जुलै २२ - जुलै २३ - जुलै २४ - जुलै २५ - जुलै २६ - जुलै महिना